હા, નાણાપ્રધાને તેમના પહેલા બજેટ પ્રવચનમાં કોર્પોરેટ દરોમાં ઘટાડો કરવાનું જે વચન આપેલું તે હવે ૩૦માંથી રપ ટકા કરીને પૂરું કર્યું છે. આ વર્ષે તેમણે રપ૦ કરોડનાં ટર્નઓવર ધરાવતા ઉદ્યોગો માટે કોર્પોરેટ દર રપ ટકા કર્યો છે. જેમાં લગભગ મોટા ભાગના ઉદ્યોગો આવી જાય છે. સરકારની મેક ઇન ઇન્ડિયા, સ્કિલ ઇન્ડિયા, ડિજિટલ ઇન્ડિયા કે સ્ટાર્ટઅપ ઇન્ડિયાનાં અભિયાનોને જોરદાર વેગ મળે એવું કહેવા માટે આ વર્ષના બજેટમાં કશું નથી. એવો મોટા ભાગના નવયુવાનો, ઉદ્યોગકારો અને પ્રોફેશનલ્સનો અભિપ્રાય સાવ વજૂદ વગરનો ન હોઈ શકે એ સ્પષ્ટ વાત છે.